‘n Gespartel om Engelse goedkeuring | alleman
Nasionale Pers maak gereed om Afrikaanse koerante te laat saamsmelt →
Veemde dinge gebeur in SAFFA-land. George Claassen kla oor Pieter Duvenage en Johann Rossouw omdat hulle nie wetenskap en godsdiens teenstrydig vind nie, en omdat hulle hom (Claassen) beskuldig het dat hy ‘n irrasionele aanslag op religie maak, ensovoorts. Dit lyk of alles daar is vir ‘n goeie debat, of selfs ‘n lekker fight, maar Claassen doen ‘n eienaardige ding – hy haal Duvenage se Afrikaanse stuk aan, maar draai hom dan bloot na sy aanhangers, en skinder dan in Engels oor hoe “religion was pushed down my throat every day” en oor hoe simpel hy Duvenage en Rossouw se filosofiese argumente vind.
Hierdie is bekende terrein vir my – Afrikaners wat, sodra hulle wetenskaplike, of nie-rassige of enige ander moderne insigte kry, verkies om nie daardie dinge met die res van ons te deel nie, maar om aan die Engelse te gaan vertoon hoe on message hulle is deur vir hulle te gaan vertel hoe agterlik ons klompie is. ‘n Tipiese voorbeeld van hierdie verskynsel (hier gaan dit oor rassisme) is Riaan Wolmarans. In sy geval is dit ‘n kwessie van wiens brood mens eet, diens woord mens spreek, want hy skryf vir die Mail & Guardian. Daar is ongelukkig vele soos Riaan en George.
Die gevolg van hierdie verskynsel is om die idee te vestig dat mens slegs in Engels nie-rassig of wetenskaplik kan wees. Sodra jy van wetenskap, of van nie-rassigheid oortuig raak, moet jy soos ‘n zombie by Engels Inc. vir diens gaan aanmeld.
Die Engelsheid waarvoor hierdie bekeerlinge aanmeld, bestaan ook uit ateïsme, spottendheid en ‘n Suid-Afrikaanse weergawe van die Britse goedheidsmite.
This entry was posted in afrikaners, mag, religie, suid-afrika and tagged George Claassen, Johann Rossouw. Bookmark the permalink.
6 Responses to ‘n Gespartel om Engelse goedkeuring
Oktober 28, 2008 om 1:16 nm
Michael Meadon sê:
Oktober 28, 2008 om 4:19 nm
While I sort of see how you might think that an Afrikaans piece requires a response in Afrikaans, the rest of your argument seems far too strong. For one thing, English is the only global language and it is, for better or worse, the language of business, of science and of the academy generally. Unless you want to be confined to the insular and sleepy world of Afrikaans intellectual life, therefore, English is de rigeur.
Oktober 28, 2008 om 9:27 nm
Michael hoewel die Afrikaanse intellektuele lewe nie is wat dit kan wees nie, en nie in omvang met Engels kan kompeteer nie, is Engelssprekendes eintlik ook insuler.
Daar is ‘n baie groot wereld buite Engels.
Wat vaktydskrifte en wetenskappublikasies betref – dit is so dat Engels tans domineer, maar wat dit met hierdie blog te doen het ontglip my.
Wessel van Rensburg (AKA mhambi) sê:
Oktober 29, 2008 om 12:02 nm
Is ek ook een van die? Wonder maar net.
Oktober 29, 2008 om 12:38 nm
Wessel nee. Ek verstaan wat jy met jou blog doen. Dit gaan vir my oor ‘n sekere soort houding.
Oktober 31, 2008 om 4:24 nm
Ignoreer hulle. Ek het nou al geleer dis baie meer blaf as byt deur baie leë blikke.